लखनऊ
पिछिला 24 घंटा में 4 जून रात ले उत्तर प्रदेश में कोरोना वायरस संक्रमण के कुल्ह 367 गो केस बढ़ल बा। एह केसन के बढ़ला के बाद उत्तर प्रदेश में कोरोना वायरस संक्रमण के कुल्ह 9,237 केस हो गइल बा।
आज उत्तर प्रदेश में कुल्ह 3,553 केस एक्टिव बा अउरी अबले 5,439 लोग डिस्चार्ज हो गइल बा। आज 182 मरीज डिस्चार्ज भइलें हँ। बाकिर 15 मरीजन के मृत्यु भइला के बाद कोरोना वायरस के संक्रमण से मरे वाला लोगन के संख्या बढ़ि के 245 हो गइल बा।
उत्तर प्रदेश में आज के कोरोना वायरस संक्रमण के बढ़े वाली संख्या अबले के सभसे बेसी बा। सभसे बेसी 31 मई के 374 केस बढ़ल रहल।
उत्तर प्रदेश में कोरोना वायरस संक्रमण के अबले खाली 3,30,663 टेस्ट भइल बा। आबादी के हिसाब से ई संख्या बहुत कम बा।
awa_Deva bho_Deva bho_Deva bho_Deva bho_Deva